stanford-oval/wikipedia huggingface dataset:
Wipro
הערות שוליים

↑  About Us - Wipro, www.wipro.com (ב־Indian English)
↑  Wipro - Fortune 500 List 2019 - Fortune India, www.fortuneindia.com (באנגלית)
↑  Results for the Quarter and Year ended March 31, 2021 under IFRS
1 2  Wipro acquires 45 per cent of Wipro Net from KPN Telecom, web.archive.org, ‏2013-05-22
↑  Wipro > Company History > Computers - Software > Company History of Wipro - BSE: 507685, NSE: WIPRO, www.moneycontrol.com (באנגלית)
↑  GE Healthcare Service branches, www.gehealthcare.in (ב־Indian English)
↑  Wipro History | Wipro Information, The Economic Times (באנגלית)
↑  Bureau, Our Web (2006-02-20). "Wipro acquires US-based cMango for $20mn". Business Standard India. נבדק ב-2022-01-20.
↑  Wipro, Lockheed Martin start ops in Gurgaon - Economic Times, web.archive.org, ‏2013-06-18
↑  Wipro, Lockheed Martin start ops in Gurgaon
↑  Wipro demerger scheme comes into effect - Times Of India, web.archive.org, ‏2013-11-05
↑  Business News Today: Read Latest Business news, India Business News Live, Share Market & Economy News, The Economic Times (באנגלית)
↑  India’s Wipro buys cloud consultancy and work marketplace Appirio for $500M, TechCrunch (באנגלית אמריקאית)
↑  "Wipro to expand operations in London, to set up 3rd office". The Economic Times. נבדק ב-2022-01-20.
↑  Wipro Digital acquires CX consulting firm Rational Interaction, www.consulting.us, ‏2020-02-24 (באנגלית)
↑  The future of work is anywhere, anytime! - Wipro, www.wipro.com (באנגלית)
↑  Hormaz Fatakia, Wipro Agrees To Buy Australian Cybersecurity Provider; Stock Gains, BloombergQuint (באנגלית)
↑  "Wipro appoints Pierre Bruno as CEO of European operations". The Economic Times. נבדק ב-2022-01-20.
↑  Wipro acquires US-based LeanSwift; to expand its cloud transformation biz, Business Today (באנגלית)
| --- | --- |
בקרת זהויות :  GND: 10164416-4  ISNI: 0000 0004 0405 7856  LCCN: no2004008655  VIAF: 144596805   WorldCat (עם VIAF): 144596805
Native Instruments

| --- | --- |

 נתונים כלליים
 סוג:  חברה פרטית
 מייסדים:  סטפן שמיט   וולקר הינץ
 תקופת הפעילות:  1996–הווה (כ־29 שנים)
 מיקום המטה:  ברלין 
 משרד ראשי:  ברלין, גרמניה גרמניה
 ענפי תעשייה:  מוזיקה   ציוד מוזיקלי   ציוד אודיו מקצועי
 מוצרים עיקריים:  כלי נגינה, music software 
 עובדים:  כ-500
  
 www.native-instruments.com
 
Native Instruments (בעברית: נייטיב אינסטורמנטס) היא חברה גרמנית המפתחת, מייצרת ומספקת תוכנות וחומרה למוזיקה והפקה מוזיקלית, עיצוב סאונד ותקלוט (Djing). מטה החברה ממוקם בברלין, עם משרדים נוספים בלוס אנג'לס, טוקיו, לונדון, פריז ושנזן.
היסטוריה

החברה נוסדה בשנת 1999 בברלין, גרמניה, שם עדיין ממוקם המטה שלה. המייסדים סטפן שמיט ווולקר הינץ החלו להשתמש בשם Native Instruments בשנת 1996, כאשר פיתחו את Generator, חבילת תוכנת סינת'ים מודולרית (שלימים תהווה את היסודות למוצר המתמשך שלהם, Reaktor).
לאחר שחרור תוכנת ה-Generator, החברה התרחבה וכללה את ברנד רוגנדורף (לימים מייסד Ableton) ודניאל האבר, שלימים הפך למנכ"ל.
ב-1999, Native Instruments הגדילה את מספר העובדים שלה ועברה לבניין הנוכחי שלה ברובע קרויצברג בברלין.
בשנת 2000, החברה החלה ליצור מוצרים עבור קהילת ה-DJ, החל מהגרסה הראשונה של תוכנת ה-Traktor שלהם. בשנת 2002, הם החלו לפתח ולכלול מוצרי תוכנה, למשל Kontakt ו- Battery.
בספטמבר 2004 החלה החברה בשיתוף פעולה עם חברת ייצור החומרה של DJ Stanton Magnetics ועם חנות המוזיקה המקוונת Beatport. בשנת 2004 יצאה גם תוכנת האמולציה של מגבר הגיטרה והאפקטים, Guitar Rig. בשנת 2006, Native Instruments חולקה מחדש ל-3 חטיבות: כלים, DJ וגיטרה.
במרץ 2017, Native Instruments רכשה את הסטארט-אפ MetaPop.
בינואר 2021 דווח שחברת השקעות פרטית פרנסיסקו פרטנרס רכשה את הרוב בחברה.
באפריל 2022, Native instruments הפך לזמן קצר לחברת ומותג בת של Soundwide, חברת אם שנוצרה משיתוף פעולה של Francisco Partners ו-EMH Partners.
בינואר 2023, Soundwide פיטרה 8% מכוח העבודה שלה, תוך ציון "תנאי שוק מאתגרים" כסיבה. ביוני של אותה שנה, השם Soundwide הוחלף במיתוג של Native Instruments.
מוצרים > תוכנות

Reaktor: תוכנת מוזיקה מודולרית. נועם גינגולד פיתח כלים נוספים ליצירת מוזיקה שניתן להשתמש בהם כממשק של תוכנה זו.
Kontakt: תוכנת סמפל עם תמיכה למשתמש המתכנת את כליו הווירטואליים בעצמו.
Guitar Rig: תוכנה מודולרית המדמה מגבר גיטרות ופדל אפקטים.
סינתיסייזרים ממוחשבים (לדוגמה: massive) המכילים שלל פריסטים וסאונדים שונים.
Traktor: תוכנת די ג'יי פופולרית.
Komplete: סדרת חבילות פלאגינים הכוללת שלוש חבילות, כל חבילה עם כמות שונה של כלים.
מוצרים > מכשירים

Maschine: מכשיר מבוסס חומרה ותוכנה. עליו מתופפים מקצבים, מנגנים אקורדים ותווים וכותבים תפקידים לכלים.
Komplete Kontrol: מקלדת שליטה עם מספרי קלידים משתנים העובדת על תוכנת Maschine ועל שלל תוכנות יצירה אחרות (כגון: FL Studio, אבלטון ועוד.).
Traktor Kontrol: קונטרולרים לדי ג'יי מבוססי תוכנת הדי ג'יי טרקטור.
הערות שוליים

↑  צ'רי הו, Native Instruments Raises $59 Million From EMH Partners, בילבורד, 20 באוקטובר 2017
↑  Native Instruments GmbH - Company Profile and News, Bloomberg.com (באנגלית)
ג'ימי קאר

| --- | --- |

ג'ימי קאר, אפריל 2015
 לידה:  15 בספטמבר 1972 (בן 52) האונסלו, הממלכה המאוחדת 
 שם לידה:  James Anthony Patrick Carr 
 מדינה:  הממלכה המאוחדת, אירלנד 
 תקופת הפעילות:  מ-2000
 מקום לימודים:  The Royal Grammar School, High Wycombe  קולג' גונוויל וקאיוס  Burnham Grammar School 
 פרסים והוקרה:  פרסי הקומדיה הבריטית 
 http://www.jimmycarr.com/
 פרופיל ב-IMDb
 
ג'יימס אנתוני פטריק "ג'ימי" קאר (באנגלית: James Anthony Patrick Carr; נולד ב-15 בספטמבר 1972) הוא קומיקאי, סופר, שחקן ומנחה תוכניות רדיו וטלוויזיה בריטי-אירי.
קאר, ספטמבר 2012
ביוגרפיה > טלוויזיה

משנת 2002 ואילך קאר הנחה מספר תוכניות טלוויזיה, בהם השעשועונים "Distraction" ו"Your Face or Mine?" בערוץ 4. בנוסף הנחה לאורך השנים גם את תוכניות הספיישל הבאות עבור ערוץ 4 - 100 Worst Pop Records, 100 Worst Britons, 100 Greatest Cartoon Characters, 100 People Who Look Most Like Jimmy Carr, ו-100 Scary Moments.
בשנים 2004 עד 2006 קאר הנחה גם את המהדורה האמריקאית של התוכנית "Distraction" עבור ערוץ קומדי סנטרל. בנוסף קאר מנחה גם מדי שנה את התוכנית "The Big Fat Quiz of the Year" עבור ערוץ 4.
משנת 2005 ואילך קאר מנחה את תוכנית הפאנל הקומית "8 Out of 10 Cats". התוכנית שודרה בערוץ 4 עד 2016, ומאז ואילך היא שודרה בערוץ More4 ובהמשך בערוץ E4. משנת 2012 הוא מנחה גם את התוכנית 8 Out of 10 Cats Does Countdown.
באפריל 2010 אירח קאר את המהדורה הבריטית של התוכנית האמריקנית "A Comedy Roast" . מאז ואילך אירח מספר תוכניות נוספות בהם Alternative Election Night, 10 O'Clock Live, Sunday Night at the Palladium ו- The Fix.
באוגוסט 2024, פורסם כי קאר ינחה גרסה בריטית של פורמט הקומדיה "Last One Laughing" עבור פריים וידאו. הסדרה הבריטית תכלול שישה פרקים, בהם קאר יאתגר 10 מהקומיקאים המובילים בבריטניה לנסות להצחיק אחד את השני, כשהאחרון שיצחק יוכתר כמנצח.
ביוגרפיה > רדיו

קאר הוא אורח ומראיין קבוע בתוכנית "Loose Ends" בערוץ הרדיו הבריטי BBC 4 ובתוכנית "המופע של פרד מקאיול " בערוץ הרדיו BBC סקוטלנד. בינואר 2005 אירח קאר את התוכנית "It's Been a Terrible Year — a comedy review of 2004" בערוץ הרדיו הבריטי BBC 2. עד יולי 2006 הייתה לו תוכנית רדיו בערוץ הרדיו Xfm אשר שודרה בימי ראשון בבוקר.
ביוגרפיה > סטנד אפ

קאר נודע במיוחד בזכות מופעי הסטנד-אפ הרבים שלו והוא ידוע בהומור השחור והסטירי שלו, ובאינטראקציה שלו במהלך המופעים עם הקהל. לאורך השנים ספג קאר ביקורות רבות על בדיחותיו.
משנת 2000 ואילך ערך קאר סבבי הופעות נרחבים. הוא הופיע גם בין היתר במספר פסטיבלים מרכזיים, כולל פסטיבל אדינבורו, פסטיבל הקומדיה של לסטר, פסטיבל גלאזגו, Kilkenny Cat Laughs, הפסטיבל Just for Laughs במונטריאול ופסטיבל גולוויי. לאורך השנים קאר ערך גם מספר הופעות מחוץ לבריטניה.
באוגוסט 2006 החל קאר את סיבוב ההופעות Gag Reflex.
חיים אישיים

קאר מתגורר בצפון לונדון יחד עם חברתו קרולינה קופינג, ילידת קנדה, ועובדת כעורכת בערוץ 5 הבריטי.
חיים אישיים > אקטיביזם

באוקטובר 2023, קאר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
פילמוגרפיה

| שנה | שם הסרט | תפקיד בסרט |
| --- | --- | --- |
| 2006 | נתיחת החייזר | המנהל של גארי |
| 2006 | Confetti (אנ') | אנטוני |
| 2006 | אלכס ריידר | ג'ון קרופורד |
| 2007 | I Want Candy (אנ') | עובד חנות וידאו |
| 2009 | Telstar: The Joe Meek Story (אנ') | ג'ֶנטֶלמֶן |
| 2016 | The Comedian's Guide to Survival (אנ') | בתפקיד עַצמוֹ |
| 2016 | Magik | ג'ייקוב (דיבוב) |
| שנה | שם התוכנית | תפקיד בתוכנית | ערוץ |
| --- | --- | --- | --- |
| 2002–2003, 2017 – הווה | Your Face or Mine? (אנ') | מנחה | E4 ‏(2002–2003) קומדי סנטרל (2017—) |
| 2003–2004 | Distraction (אנ') | מגיש | ערוץ 4 |
| 2003 | Have I Got News for You (אנ') | מגיש אורח | BBC One |
| 2004 - הווה | The Big Fat Quiz of the Year (אנ') | מגיש | ערוץ 4 |
| 2005 - הווה | 8 Out of 10 Cats (אנ') | מגיש | ערוץ 4 (2005–2015)  More4 ‏ (2016–2017)  E4 ‏(2017–) |
| 2005 | The Sunday Night Project (אנ') | מגיש | ערוץ 4 |
| 2007 | Live at the Apollo (אנ') | מגיש אורח | BBC One |
| 2008 | Commercial Breakdown (אנ') | מגיש | BBC One |
| 2010 | Channel 4's Alternative Election Night | מנחה | ערוץ 4 |
| 2010–2011 | A Comedy Roast (אנ') | מגיש | ערוץ 4 |
| 2011–2013 | 10 O'Clock Live (אנ') | מנחה | ערוץ 4 |
| 2012 - הווה | 8 Out of 10 Cats Does Countdown (אנ') | מגיש | ערוץ 4 |
| 2014, 2015 | Tonight at the London Palladium (אנ') | מגיש אורח | ITV |
| 2015–2017 | Drunk History (אנ') | מספר | קומדיה סנטרל |
| 2016 | Comedy Central Roast (אנ') | את עצמו | קומדיה סנטרל |
| 2018 - הווה | Roast Battle (אנ') | מגיש | קומדיה סנטרל |
| 2018 - הווה | The Fix (אנ') | מנחה | נטפליקס |
| 2019 | קרועים - Fwends Reunited | מנחה | ערוץ 4 |
| 0 | 1 | 2 |
| --- | --- | --- |
|  QI ‏(2003–2020)  A League of Their Own ‏ (2010–2017)  Deal or No Deal ‏ (2012)  Was it Something I Said? ‏ (2013)  Through the Keyhole ‏ (2014, 2015, 2017)  טופ גיר (2003, 2006)  Celebrity Juice ‏ (2014–2019) |  Alan Davies: As Yet Untitled ‏ (2015, 2017)  Celebrity Squares ‏ (2015)  Celebrity Benchmark ‏ (2015)  Crackanory ‏ (2015)  Virtually Famous ‏ (2016, 2017)  The Tonight Show Starring Jimmy Fallon ‏ (2016)  @midnight ‏ (2016) |  Chelsea ‏ (2016)  The Chase: Celebrity Special ‏ (2016)  Tipping Point: Lucky Stars ‏ (2016)  המסע הגדול ‏ (2016)  Play to the Whistle ‏ (2017)  Catchphrase: Celebrity Special ‏ (2018)  Room 101 ‏ (2018) |
ספרים

Distraction Quiz Book ‏ (2004)
The Naked Jape: Uncovering the Hidden World of Jokes ‏ (2006)
תקליטורי DVD

2004: Jimmy Carr: Live
2005: Comic Aid: Live And Uncut - A Benefit For The Asian Tsunami Appeal
2006: Jimmy Carr: Stand Up
2007: Jimmy Carr: Comedian
2008: Jimmy Carr: In Concert
2009: Jimmy Carr: Telling Jokes
2010: Jimmy Carr: Making People Laugh
2011: Jimmy Carr: Being Funny
2013: Jimmy Carr: Laughing and Joking
2016: Jimmy Carr: Funny Business
הערות שוליים

↑  K. J. Yossman, Jimmy Carr to Host New U.K. Original Comedy Format on Prime Video, Variety, ‏2024-08-22 (באנגלית אמריקאית)
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
| --- | --- |
בקרת זהויות :  ISNI: 0000 0000 4017 0240  LCCN: n2006038269  MusicBrainz: 5848aa2a-a0a4-4a10-8741-6e75dbdd2d71  VIAF: 16652212   WorldCat (עם VIAF): 16652212
בית הספר למקצועות המלאכה ע"ש לודוויג טיץ

| --- | --- |

בית ספר למלאכה על שם לודביג טיץ. צילום לו לנדואר
 בית ספר תיכון
 השתייכות:  עליית הנוער
 תקופת הפעילות:  18 באוקטובר 1936 – אוקטובר 1949 (כ־13 שנים)
 התמחות:  נגרות, מסגרות
 מגמות:  2
 שכבות לימוד:  כיתות י' - יב'
 בעלי תפקידים
 מנהל:  אהרן שניימן, מקס ארנרייך, אדגר פרוינד, שמעון רדליך, יוחנן גינת (הנס גרטנר) - מדריך ראשי ומנהל פדגוגי.
 סגל:  אריה בן-גוריון, יהודה שרתוק, יהודה רוזנטל מנהל המסגריה, נחמן רבינוביץ', רבקה תמרית, יהושע ונגר, מאיר מגר, גרשון קופלר, אברהם מילט, דוד ברלינר, יחזקאל רוזין, צבי קרלינר.
 תלמידים
 :  450
 מיקום
 מיקום:  יגור
 מדינה:  פלשתינה (א"י) פלשתינה
 קואורדינטות:  32°44′28″N 35°04′43″E﻿ / ﻿32.741111111111°N 35.078611111111°E﻿ / 32.741111111111; 35.078611111111
 he
 
נערים ממחזור ג' של בית ספר טיץ (1942)
מחזור ד' של בית ספר טיץ במהלך לימודיו. המורה: אריה בן-גוריון
תלמידי מגמת נגרות של מחזור ג' בטיץ בשיעור מעשי בנגרייה (1942-1941)
מבנה הפנימייה בבית ספר טיץ
חניכי מחזור ג' בטיץ בכיתה יב', בעת טיול לחניתה, אשר במהלכו עברו אימוני חי"ש (קיץ 1942)
תעודת גמר בית הספר שניתנה לבן מחזור ג' בטיץ
בית הספר למקצועות המלאכה ע"ש לודוויג טיץ (וגם בית הספר למלאכה על שם לודביג טיץ, וגם בית ספר טיץ ביגור) היה בית ספר תיכון מקצועי אשר שכן בקיבוץ יגור, הוקם ביוזמת עליית הנוער ופעל בין השנים 1936–1949. בית ספר טיץ היה מראשוני בתי הספר המקצועיים בישראל ולאורך שנות פעילותו הכשיר כ-450 תלמידים בעיקר במגמות נגרות ומסגרות.
תולדות המוסד > רקע

עליית הנאצים לשלטון בגרמניה הובילה את ראשי יהדות גרמניה להכרה בצורך להכשיר בני נוער לעלייה לארץ ישראל. כך הוקמה עליית הנוער שפעלה להעלאת והכשרת נוער יהודי בתחילה מגרמניה הנאצית ולאחר פרוץ מלחמת העולם השנייה גם ממדינות נוספות באירופה. להקמת בית ספר טיץ ביגור, חברו מספר גופים ובראשם: האגודה המרכזית של אזרחים גרמנים בני הדת היהודית, ההסתדרות הציונית בגרמניה, עליית הנוער, משפחת שוקן, התאחדות עולי גרמניה ואגודת עזרא. היה זה ניסיון ראשון מצד תנועת עליית הנוער להכשיר את העולים בנגרות ובמסגרות ולהקנות להם מקצוע להמשך חייהם בישראל. אנשי קיבוץ יגור ראו בפרויקט הזדמנות לחינוך בערכי החלוציות ובניין הארץ ברוח תנועת העבודה. שתי הגישות לא בהכרח תאמו האחת את רעותה, והעניין הוביל לעימותים תכופים בין הארגונים.
תולדות המוסד > הקמת המוסד

אתר יגור נבחר בשל קרבת הקיבוץ לנמל חיפה ולמרכזי תעשייה אזוריים, והיותו של קיבוץ יגור מבוסס כלכלית ובעל משק חקלאי גדול ומתקדם לתקופתו. ארתור רופין ניהל את המשא ומתן ובסיומו העביר קיבוץ יגור קרקעות קק"ל שבאחזקתו לצורך הקמת המתקנים, וארגון יוּגֶנְדְהִילְפֶה (מגרמנית: עזרה לנוער יהודי) הסכים לתמוך כלכלית בתלמידים במהלך שנות לימודיהם במוסד. מנהיגי יהדות גרמניה החליטו לקרוא לבית הספר על שם לודוויג טיץ שהיה פעיל ציבור ציוני אשר זכה לאהדה רבה בקרב הנוער היהודי-גרמני ונפטר ב-1933. לאור תוכני הלימוד, שיקולי מיקום ותקציבים, והעובדה שמדובר בלימודי פנימייה הוסכם שבית הספר ייועד לבנים בלבד. עוד הוסכם, שאוכלוסיית התלמידים תמוין בתהליך ההכשרה בגרמניה ויישלחו תלמידים המתאימים להכשרה מקצועית.
חבר הנאמנים (קורטוריון) של המוסד כלל את: הנרייטה סאלד וארתור רופין מטעם עליית הנוער, גאורג לנדואר ומקס קרויצברגר (בגרמנית: Max Kreutzberger) מטעם התאחדות עולי גרמניה, וישראל אידלסון מטעם משק יגור. ב-18 באוקטובר 1936 הודיעה הנרייטה סאלד לחבר הנאמנים על קבלת האישורים לפתיחת המוסד ובו ילמדו 60 תלמידים עולים מגרמניה. מועד זה נחשב לתאריך ייסודו של בית הספר. בפועל, ב-8 בפברואר 1937 הגיעה הקבוצה הראשונה שמנתה 58 תלמידים לארץ ישראל ולוותה ליגור על ידי הנס בייט מזכיר עליית הנוער, ובו נערכה להם קבלת פנים חגיגית לרגל פתיחת המחזור הראשון ללימודים במוסד. שנת הלימודים נפתחה במאי 1937. ביוני 1937 נערך טקס חנוכה רשמי של המוסד, בנוכחות אדוארד קית'-רוץ' מטעם המנדט הבריטי. את הטקס ליוותה בשירה מקהלת תלמידי בית הספר בניצוחו של יהודה שרתוק.
את מבנה בית הספר והפנימייה תכנן האדריכל אריך מנדלסון בסיועו של המהנדס אריך קמפינסקי, ואת הביצוע בפועל ניהל האדריכל טיבור שיין.
תולדות המוסד > מחזורי הלימוד > רקע

מעדויות של בוגרי המחזורים הראשונים עולה, כי התלמידים היו נלהבים לחוויית הלמידה החדשה, לתנאי המגורים וההסעדה ובעיקר רווחו מהמפלט מהאנטישמיות הגואה בגרמניה.
מנגד, בקרב חברי יגור נטען, כי שני המחזורים הראשונים לא התייחסו ברצינות יתרה ללימודיהם, אלא כתחנת מעבר לחיים הבוגרים. בהמשך, נקלטו פליטים ממדינות שונות באירופה כגון צ'כוסלובקיה, רומניה, יוגוסלביה, יוון, ובולגריה ונערים ממשפחות קשות יום מהארץ, אשר באמצעות שדרוג סגל ההוראה זכו לחינוך מקצועי ברמה גבוהה, שאפשר להם להשתלב בשוק העבודה במדינה שבדרך. בכך, היה בית ספר טיץ מראשוני המוסדות בישראל שהעניקו השכלה מקצועית. התלמידים הצטרפו לתנועות נוער, חלקם לנוער העובד וחלקם לשומר הצעיר. במקביל, עברו חניכי המחזורים השונים אימונים צבאיים בגדנ"ע. בהמשך, הצטרף חלק גדול מהם לחי"ש וחלקם בהמשך, גם לפלמ"ח. בראשית ימיה של מדינת ישראל נחשב בית זה לשם דבר בתחום ההכשרה המקצועית בישראל.
תולדות המוסד > מחזורי הלימוד > מחזורי הלימוד

ממאי 1937 ועד מאי 1948 למדו בבית ספר טיץ כ-450 תלמידים, ב-7 מחזורים תלת שנתיים ומחזור אחד חד שנתי. כ-350 למדו בתנאי פנימיים ועוד כ-100 היו אקסטרניים. לאחר פרוץ מלחמת העולם השנייה הגיעו לבית הספר גם תלמידים תוך כדי שנת הלימודים, ועל פי רוב החלו את לימודיהם במחזור נתון וסיימו אותם במחזור שלאחריו. לאחר סגירת בית הספר אבד ארכיונו, עניין שהקשה על איסוף החומר ואיתור שמות תלמידיו, בעיקר אודות האקסטרניים. המחזור הראשון למד ממאי 1937 ועד פברואר 1940 ובו למדו 55 תלמידי פנימייה. המחזור השני למד ממאי 1939 ועד יולי 1942 ובו למדו 60 תלמידי פנימייה. בשני המחזורים הראשונים למדו תלמידים מגרמניה הנאצית (כולל אוסטריה). לפי אגדה אורבנית שנפוצה בקרב תלמידי טיץ', הנרי קיסינג'ר ניסה להתקבל ללימודים בבית הספר ולא עבר את תהליך המיון שנערך בגרמניה. המחזור השלישי למד מאוקטובר 1940 ועד יולי 1943 ובו למדו 40 תלמידי פנימייה, המחזור הרביעי למד מיולי 1941 ועד יולי 1944 ובו למדו 60 תלמידי פנימייה, המחזור החמישי למד מיולי 1942 ועד יוני 1945 ובו למדו 39 תלמידי פנימייה, המחזור השישי למד מאוקטובר 1943 ועד יולי 1946 ובו למדו 24 תלמידי פנימייה, המחזור השביעי למד מספטמבר 1944 ועד יוני 1947 ובו למדו 36 תלמידי פנימייה, המחזור השמיני למד ממאי 1947 ועד מאי 1948 ולמדו בו 32 תלמידי פנימייה. הלימודים הופסקו בשל מלחמת השחרור, התלמידים גויסו ולא סיימו את לימודיהם. מחזור חד שנתי למד בשנים 1947 - 1948 ובו למדו 30 תלמידים שסיימו את לימודיהם.
תולדות המוסד > תוכני הלימוד, סגל המורים והתלמידים

במהלך שנות פעילותו נתקל בית הספר בקשיים בגיוס מורים ומדריכים מתאימים. ההסכם בין עליית הנוער לקיבוץ יגור העניק עדיפות למינוי צוותי הוראה מקרב בני הקיבוץ, אך לא כל הסגל הממונה תאם את צורכי הלימוד והסילבוס המקצועי. לכך נוספו מאבקי שכר ומאבקים על התנאים הסוציאליים שגרמו לחילופי גברי בהנהלת המוסד. העניין הוביל לעימותים תכופים בין ראשי קיבוץ יגור לראשי עליית הנוער והנהלת בית הספר.
מנהלו הראשון של בית הספר היה אהרן שניימן (שלגי) (בגרמנית: Aron Schneeman) אשר כיהן עד ספטמבר 1941. שניימן נקט בקו משמעתי נוקשה וכונה "קצין פרוסי", ובספטמבר 1941 פוטר מתפקידו. במאי 1942 מונה תחתיו פרופסור מקס ארנרייך שהיה מהנדס מכונות ומרצה בטכניון והוא כיהן בתפקידו עד ראשית 1947. לאחר עזיבתו של ארנרייך מונה למנהל בית הספר אדגר פרוינד. פרוינד התפטר בשלהי 1947 ובמקומו מונה שמעון רדליך שניהל את בית ספר טיץ עד לסגירתו. המנהל הפדגוגי, המדריך הראשי וממלא מקום מנהל בית הספר היה הנס גרטנר.
בבית הספר היו שתי מגמות מקצועיות מרכזיות: נגרות ומסגרות. במגמת נגרות למדו נגרות רהיטים ונגרות בניין ובתחום המסגרות למדו מסגרות מכנית ומסגרות בניין. בנוסף היו שיעורים משותפים בעברית, אנגלית, היסטוריה, שרטוט טכני, מתמטיקה, טכנולוגיה, פיזיקה, הנהלת חשבונות, ציור, תנ"ך, ספרות, וחינוך גופני. בשעות הערב, לאחר תום יום הלימודים התקיימו חוגים, פעילות גדנ"ע ובהמשך חי"ש.
ב-1942 ערך מפקח מטעם מחלקת החינוך של הוועד הלאומי ביקורת בבית ספר טיץ. בדו"ח ציין שרמתם של התלמידים אינה אחידה והעניין משבש את תוכנית הלימודים. עוד ציין כי ישנם ליקויים בארגון ויישום תוכנית הלימודים ונדרשת כיתת מכינה כדי להאחיד את רמת התלמידים. עוד צוין שיש להרחיב את הסגל המקצועי של המורים בהתאם לתוכני הלימוד.
בראשית 1942 פנתה הנרייטה סאלד לאריה בן-גוריון בבקשה שיצטרף לסגל ההוקרה של בית הספר, כדי לחלץ אותו מקשייו לאור חשיבות המפעל שטיפל באותה העת בכ-100 נערים שרובם הגיעו כפליטים לבדם לארץ. בן-גוריון נעתר, עבר להתגורר ביגור עם משפחתו ושוכן באחת מקומות הפנימייה. בן-גוריון לימד את מחזור ד' של בית ספר טיץ, והמשיך להדריך את הקבוצה גם בתקופת ההכשרה שלהם, בגרעין שכונה "עטרת" ואליו צורפו קבוצת בנות מבית ספר עיינות, מרמת גן ומתלפיות. כל הגרעין התגייס לפלמ"ח ובהמשך יישבו חבריו את קיבוץ חוקוק. חבר הנאמנים של המוסד הסתייג מפעילותו של בן-גוריון אשר נשאה אופי פוליטי עם נטייה לקיבוץ המאוחד.
במהלך לימודי מחזור ה' בו למדו 39 תלמידי פנימייה התחולל משבר חברתי בין התלמידים ובינם לבין חברי הקיבוץ. נתגלו בעיות משמעת רבות וכפועל יוצא מהן, הוחלט לקבל את תלמידי מחזור ו' לחודש ניסיון בטרם קבלתם ללימודי קבע במוסד. בתקופה זו העמיק משבר סגל ההוראה, ופתיחת שנת הלימודים התעכבה בשל החוסר במדריכים. בתקופה זו החלו לקיים קורסים ייעודיים לתלמידים אקסטרניים. במאי 1944 התקיים קורס ל-12 מכונאים חברי הפלי"ם ועימם נמנה אברהם זכאי. מחזור ז' היה האחרון שהשלים מסלול תלת שנתי ועמד בסימן הרעת המצב הביטחוני בארץ. מחזור ח' הפסיק את לימודיו וב-15 במאי 1948 גויסו תלמידיו.
מבין בוגריו הנודעים של בית הספר ניתן למנות את: האלוף אהרון דורון, יעקב אלעזרי, אפרים וייל, עוזי גל, חנן זלינגר ורפי גורן.
תולדות המוסד > סגירת בית הספר ולאחריה

במאי 1948, במהלך מלחמת השחרור פונו הנשים והילדים מקיבוץ אשדות יעקב ושוכנו בפנימיית טיץ. ב-11 בנובמבר 1948 החליטה אספת קיבוץ יגור שהקיבוץ אינו מעוניין בהמשך פעולתו של בית הספר בשטחו. התקיים משא ומתן בין הגורמים השונים ובאוקטובר 1949 נסגר רשמית המוסד. לאחר סגירת בית הספר, הוסב מבנה הפנימייה לבית הדואר, המנהלה ולמזכירות הקיבוץ. מבני וסדנאות בית הספר הועברו לשימוש מפעל לגין. ארכיון בית הספר אבד וחומר אודות המוסד נאסף באופן חלקי מארכיונים וממוסדות שונים.
הערות שוליים

↑  יוחנן גינת, באתר עליית הנוער.
↑  נחמן רבינוביץ', באתר פני יגור.
↑  רבקה פרליס, באתר פני יגור.
↑  גרשון קופלר, באתר פני יגור.
1 2  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, שחרית עיצובים, 2005, יגור, עמודים 16–20, 26. (ארכיון יגור)
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמוד 30.
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמוד 27.
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמודים 35-28.
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמודים 38-36.
↑  עמירה הגני, בגוף ראשון רבים, אריה בן-גוריון, חייו ופועלו, הוצאת הקיבוץ המאוחד, תל אביב, 2010, עמוד 40.
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמוד 10.
↑  אלי אלון, סיפורו של בית ספר "טיץ" ביגור, באתר News1 מחלקה ראשונה, 20 באפריל 2015.
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמוד 39.
1 2  עמירה הגני, בגוף ראשון רבים, עמודים 43-41.
↑  נפטר פרופסור מ.ארנרייך, חרות, 25 ביוני 1961.
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמודים 41–44, 55.
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמודים 65–68.
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמודים 72–85.
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמודים 88, 132-128.
↑  קשת רוזנבלום, לחשוב מחוץ למעגל, באתר הארץ, 8 בינואר 2013.
↑  גבי שריג, שרה כוכבי, טיץ – סיפורו של בית-הספר להכשרת בעלי מלאכה, יגור 1936–1949, עמוד 40.
| --- | --- |
בקרת זהויות :  VIAF: 203714262   WorldCat (עם VIAF): 203714262
UST Global

| --- | --- |

 נתונים כלליים
 מייסדים:  סטפן רוס (Stephen Ross)
 תקופת הפעילות:  1998–הווה (כ־27 שנים)
 מיקום המטה:  לגונה הילס, קליפורניה, ארצות הברית
 ענפי תעשייה:  פתרונות IT
 יו"ר:  פאראס צ'נדאריה
 מנכ"ל:  קרישנה סודהנדרה
 עובדים:  23,000
  
 https://www.ust-global.com
 
יו אס טי גלובל (באנגלית: UST Global) היא חברה אמריקאית רב-לאומית טכנולוגית המספקת פתרונות IT.
החברה הוקמה בשנת 1998 ומעסיקה כ-23,000 עובדים ומבין שותפותיה נמנות חברות מרכזיות כגון: מיקרו פוקוס, סיסקו, מיקרוסופט ועוד.
מטה החברה הראשי נמצא בעיר אליסו וויאג'ו, קליפורניה, ארצות הברית, מלבדו לחברה 25 נציגויות במדינות שונות: הודו, מקסיקו, בריטניה, מלזיה, הפיליפינים, סינגפור, ספרד, פולין וישראל.
בנוסף לשירותים בתחום טכנולוגיית המידע, מספקת החברה שירותים ופתרונות בתחום הקמעונאות והצרכנות, בנקאות ושירותים פיננסיים, ביטוח ובריאות, אבטחת מידע וסייבר, דיגיטל וחדשנות, פתרונות לוגיסטיקה, תקשורת סלולרית ועוד.
החברה עובדת בשיטת CMMI ומשרדיה בהודו וישראל בעלי תקן למערכת ניהול אבטחת המידע ISO 27001.
בשנת 2010, הייתה שותפה בקבוצת וירג'ין (Virgin Racing) מטורניר מרוץ המכוניות פורמולה 1.
הצגת מכונית המירוץ במשרדי החברה
פעילות בישראל

בשנת 2017, הקימה את חברת הבת סייברפרוף כמרכז הסייבר של החברה בישראל ושכרה משרדים במגדלי עזריאלי תמורת 11 מיליון ש"ח.
בחודש ינואר 2018, רכשה חברת UST Global את חברת הסייבר הישראלית, BISEC, תמורת 20 מיליון ש"ח ומיזגה אותה עם חברת סייברפרוף.
מטה החברה הראשי של סייברפרוף נמצא בעיר אליסו וויאג'ו, קליפורניה, ארצות הברית, מרכז הפיתוח והתפעול שלה ממוקם בעיר תל אביב, ישראל ומלבדם לחברה נציגויות במדינות שונות: בריטניה, הודו, סינגפור, צרפת וספרד.